text: Reddet fra at blive smidt ud - kommunen beklager
  16 november 2010 kl. 12.56
  I fire måneder nægtede Aabenraa kommune at give en mand med tre diskusproplapser sygedagpenge. Efter TV SYDs indslag har kommunen fortrudt sin holdning.   
  
  Glæden er stor i dag i anlægsgartner Brian Flyvholms hjem i Kliplev. Han har fået et brev fra kommune, der fortæller, at han alligevel kan få sygedagpenge. Med tilbagevirkende kraft. Brevet kommer i sidste øjeblik, for i morgen skulle han have været sat på gaden af fogeden, fordi han ikke har haft råd til at betale huslejen. 
  
  Borgmester siger undskyld 
  Direktør for kommunens social- og arbejdsmarkedsafdeling, Peter Barrett, ønskede i går ikke at udtale sig om den konkrete sag. Men han sagde, at der var uklarhed i loven om sager af denne art så længe sygdommen ikke var færdigbehandlet som arbejdsskadesag. 
  I dag erkender borgmester i Aabanraa Kommune, Tove Larsen, soc.dem., at kommunen ikke har gjort sit arbejde godt nok.
  